kurumikz/Cleaned-Kazakh-Wikipedia huggingface dataset:
Юримен ван

Юримен ван(?— 18 б.з тірі кезіндегі есімі — Юри немесе Юрю) - ерте дәуірдегі феодалды Когурё мемлекетінің екінші билеушісі. Оның өмірі мен билік құрған кезеңі жайлы деректерді Самгук саги шығармасы келтіреді. Жастық шағы Когурёның негізін қалаушы Тонмёнсонның үлкен ұлы бола тұра Юри Пуё мемлекетінде тәрбиеленді. Б.з.д 19 жылы ол анасымен бірге әкесінің сарайына келді. Тонмёнсон баласы Юриді мұрагері деп жариялаған соң, оның Онжо мен Пирю есімді ағаларының өміріне қауіп төнді. Олар анасымен бірге корей түбегінің оңтүстігіне қашып кетеді де, корей тарихындағы Үшпатшалықтың екіншісі — Пэкченің негізін қалайды. Самгук сагидің хабарлауынша ел негізін Пирю қалаған. Юри сол уақытта әкесінің орнына таққа отырған болатын. Басқаруы Жылнамаларда Юримен беделді әрі әскери тұрғыда мықты билеуші ретінде суреттелген. Б.з.б 9 жылы ол сюнну державасын бағындырады, ал алты ай өткен соң ел астанасын Хвандо (қазіргі уақыттағы Қытайдың солтүстік-шығысында орналасқан Цзианьн қаласы) қаласына ауыстырады. Дереккөздер
Сарыөзен (өзен, Торғай алабы)

Сарыөзен, Қоңыраулы – Торғай алабындағы өзен. Географиялық орны Ақмола облысының Жарқайың, Қостанай облысының Амангелді, Жангелді аудандары жерімен ағады. Ұзындығы 164 км. Су жиналатын алабы 10100 км 2 . Бастауы Сарыадыр қыратынан басталып, Саға ауылы тұсында Сарықопа көліне құяды. Гидрографикасы Суы мол жылдары Тәуіш өзені арқылы Торғай өзеніне жетеді. Ірі саласы — Үлкен Дәмді өзені. Арнасының ені 20 — 50 м, кей жерінде 160 м-ге жетеді. Жайылмасы 10 — 40 м, кейде 60 — 80 м-ге жетеді. Сарыөзен сәуір — мамыр айларында тасып, су деңгейі 2,5, кейде 4,8 м-ге дейін көтеріледі. Жауын-шашын, ішінара жер асты суымен толығады. Жылдық орташа су ағымы сағасында 3,57 м 2 /с. Жазда иірім қарасуларға бөлінеді. Төменгі ағысындағы суы ауыз суға жарамды. Дереккөздер
Қорғаушылар (фильм)

«Қорғаушылар» — қазіргі уақытта түсіріліп жатқан, суперқаһармандар жайлы ресейлік фильм. Жобаны ресейлік кинокомпания Enjoy Movies жүзеге асырады. Фильмнің сюжеті кеңестік суперқаһармандар жайлы баяндайды. Бұл фильм американдық Кек алушылар атты комиксының аналогы болып табылады. Түсірілім жұмыстары 27 сәуірде басталып, 2016 жылы жарыққа шығады. Авторлар бұл фильмді негізге алып жаңа франшиза жасап шығармақ. Фильмге жаңа суперқаһармандар қосылып отырады. Фильм 2015 жылғы мемлекет қолдау көрсететін 23 жобаның қатарына кірді. Сюжеті Фильм суық соғыс кезеңінде құрылған суперқаһармандар отряды жайлы баяндайды. Отрядқа өзінің шын мәнінде кім екенін жасырып жүрген КСРО халықтарының өкілдері кіреді. Алайда олар ел үшін кім екендерін құпия ұстамай, қиын жағдайда іске кіріседі. Қаһармандардың бойындағы қасиеттері өздерінің халқының дәстүрлеріне негізделген. Актерлік құрам Фильмнің ең негізгі кейіпкерлеріне Арсус (аң тектес адам, Сібірлік батыр), Хан (жел тектес адам, шығыс жекпе-жек өнерінің барлық түрлерін меңгерген), Лер (жер тектес адам, тастар мен өсімдіктерді басқара алады) және Ксения (су тектес адам, иілгіштік пен төзімділікке ие) жатады. Басты рөлдерге Антон Пампушный, Санжар Мәдиев, Себастьян Сисак Григорян және Алина Ланина. * Антон Пампушный - Арсус. Аң тектес адам. Арсус пулеметы бар аюға айнала алады. Жаужүрек, адал және сенімді. Жауын кішкентай бөлшектерге дейін «бөлшектеуге» қабілетті. * Санжар Мәдиев - Хан. Жел тектес адам. Суық қарудың барлық түрін шебер қолдана алады, және жекпе-жек өнерінің барлық түрін меңгерген. * Себастьян Сисак-Григорян - Лер. Жер тектес адам. Лер тастар мен өсімдіктерді басқара алады, сарқыраманы тоқтатып табиғат күштерін қолдана алады. * Алина Ланина - Ксения. Су тектес адам. Дереккөздер Сілтемелер * [http://enjoy-movies.ru/projects/zash`itniki.html Фильмнің кинокомпания сайтындағы беті] .
Сарыөзен (өзен, Ертіс алабы)

Сарыөзен – Ертіс алабындағы өзен. Географиялық орны Қарағанды облысының Қарқаралы ауданының және Абай облысы Жаңасемей ауданы жерімен ағады. Ұзындығы 115 км, су жиналатын алабы 6056 км 2 . Бастауы Мыржық, Ақшоқы тауларынан басталып, Ақмолайсор (Шалқарсор) көліне құяды. Гидрологиясы Сарыөзен шоқылы, жонды өңірді басып өтеді. Өзен бойында кішкене тұйық көлдер көп. Жауын-шашын суымен толығады. Сәуірдің аяғында тасып, жазда иірім қарасуларға айналады. Суы егістік, мал суаруға пайдаланылады. Аңғары шабындық, жайылмасы — мал жайылымы. Дереккөздер
UTC+8:30

UTC+08:30 немесе Пхеньян уақыты — 2015 жылдың 15 тамызынан КХДР-да жыл бойы қолданылатын уақыт белдеуі. Бұрын, «Чанбай уақыт белдеуі» (長白時區) деген атауымен 1912 жылдан бастап 1949 жылға дейін Қытайдың солтүстік-шығысында (Хэйлунцзян, Хоцзян, Цзилинь, Нэньцзян, Сунцзян, Аньдун проыинцияларында) қолданылған. 1954 - 1961 жылдар аралығында Оңтүстік Корея аумағында стандартты уақыт ретінде пайдаланылған. Жыл бойы * (PYT — Пхеньянның қалыпты уақыты) (2015 жылдың 15 тамызынан бастап). Дереккөздер
Сарыайдын (көл)

Сарыайдын — Сарыөзен алабындағы көл. Географиялық орны Батыс Қазақстан облысы Жаңақала ауданы Жаңақазан ауылынан шығысқа қарай 2 км жерде, Сарыөзеннің сағасында орналасқан. Теңіз деңгейінен 6,0 м төмен. Гидрографикасы Аумағы 5,95 км 2 , ұзындығы 3,5 км, ені 2,3 км, жағалауының ұзындығы 12 км. Жаз айларында Сарыайдынның суы тартылып қалады. Жағалауы шабындық және жайылым. Дереккөздер
Гаджини

«Гаджини» (, ) — режиссер А.Р. Муругадосстың атыс-шабыс жанрндағы драмалық фильмі. Фильм Муругадосстың өзінің осы аттас фильмінің ремейкі болып табылады. Муругадосс режиссер Кристофер Ноланның «Есте сақта» атты голливудтық фильмін негізге алды. Фильмнің слоганы «Remember Dec.25». Премьерасы 2008 жылы 25 желтоқсанда болды. Сюжеті Фильм Үндістанда болған оқиғаларды баяндайды. Санджай Сингханья қысқа мерзімді есте сақтау ауруына шалдығады. Ол өмірінде болып жатқан оқиғалардың тек соңғы 15 минутын ғана есте сақтай алады. Ол өзінің сүйіктісін өлтірген адамды табуға тырысса да, ауруының кесірінен ол мүмкін болмайды. Қылмыскердің кім екенін ұмытпау үшін Санджай денесіне әртүрлі адам есімдері мен суреттерді салады. Кейіннен оған Сунита есімді студент қыз көмектеседі. Гаджини есімді қылмыскер Санджайға көмек беретін құралдардың көзін құртқаннан соң, Санджайдың Гаджиниды мүлдем есіне түсіре алмайтындай қауіп төнеді. Осы кезде Сунита Санджайдың жазған күнделігін оған көрсетіп, барлығын есіне түсіреді. Көп ұзамай Санджай Гаджиниды тауып, оның көзін құртады. Рөлдерде *. Аамир Хан — Санджай Сингханья *. Тинну Ананд — Сатфир Кохли *. Асин Тоттумкал — Калпана *. Джиа Хан — Сунита *. Рияз Хан — инспектор Радав *. Прадип Рават — судья Дарматра Түсірілім тобы *.Режиссер: А. Р. Муругадосс *.Продюсеры: Хэриш Эмин, Аллу Аравинд *.Сценаришы: А. Р. Муругадосс *.Оператор: Рави К. Чандран *.Композитор: А. Р. Рахман *.Ән мәтіні: Прасун Джоши Саундтрегі Дереккөздер Сілтемелер * * [http://www.rememberghajini.com/ «Гаджини» фильмінің ресми сайты] — Үндістан
Арыстанды

Арыстанды сөзі мынадай мағыналар білдіруі мүмкін: Елді мекендер: * Арыстанды – Жамбыл облысы Сарысу ауданындағы ауыл. * Арыстанды – Түркістан облысы Ордабасы ауданындағы ауыл. Өзендер: * Арыстанды – Қызылорда облысы Жаңақорған ауданындағы өзен. * Арыстанды – Сырдария алабындағы Шаян өзенінің оң саласы. Басқа мағыналар: * Арыстанды – Түркістан облысындағы қоныс. * Арыстанды – Қазақстанда (жалпы Еуразияда) табылған ең көне археологиялық мөдениет.
Талассыз 3

«Талассыз 3» — 2010 жылғы режиссер Айзек Флорентайнның аралас жекпе-жек өнері жайлы фильмі. Фильмде басты рөлді Скотт Едкинс сомдады. Сюжеті Ресей файтері Юрий Бойко аяғынан жарақат алғаннан соң (фильмнің екінші бөлімінде Джордж Айсмен Бойконың аяғын сындырады), чемпион атағымен қоштасты. Осыдан соң Бойконың өмірі қиындап кетті. Дегенмен де ол аяққа тұрып файтерлік өмірін жалғастыра алды. Ол бүкіләлемдік түрме айқастары чемпионаты үшін Бразилияға аттанды. Ол жақтың түрмесінде Турбо есімді файтермен танысып, достасады. Бойко досы Турбомен түрмеден қашып шығады. Рөлдерде *. Скотт Едкинс — Юрий Бойка *. Майкл Шеннон Дженкинс — Джерико «Турбо» Джонс *. Марко Сарор — Рауль «Доллор» Киньонес *. Марк Иванир — Гага *. Илрам Чои — солтүстік кореялық файтер. *. Латиф Кроудер— бразильдық файтер, Андраго Силва Түсірілім тобы *Режиссер - Айзек Флорентайн *Продюсер - Дэнни Димборт, Дэвид Варод, Звия Димборт *Сценарист - Дэвид Н. Уайт *Рөлдерде - Скотт Едкинс, Майкл Шеннон Дженкинс *Оператор -Росс В. Кларксон *Композитор - Минос Матсас Дереккөздер Сілтемелер * [http://www.undisputed3movie.com/ Ресми сайт] <!-- * // зачем дублировать, если уже есть в карточке? --
Бейбіт Бәкірұлы Атамқұлов

Бейбіт Бәкірұлы Атамқұлов (19 мамыр 1964 жыл, Алматы облысы, Жамбыл ауданы, Ұзынағаш ауылы) - индустрия және инфрақұрылымдық даму министрі, экономика ғылымдарының кандидаты. Дулат тайпасының Жаныс руынан. Білімі * 1986 жылы Қазақ политехникалық институтын инженер-металлург мамандығы бойынша бітірген. * 2000 жылы Санкт-Петербург мемлекеттік экономика және қаржы универститетін бітірген, Қызмет жолы * 1985 жылдан - Норильск тау-кен-металлургиялық комбинатының мыс балқыту зауытының балқытушысы. * 1986 жылдан - Шымкент мырыш зауытының балқытушысы, аға шебері, жетекші инженері, бөлім бастығының орынбасары. * 1991-2006 жылдары - жеке секторда, өнеркәсіптік кәсіпорын басшылығында жұмыс істеді. * 2006 жылдан - Қазақстан Республикасының Ресей Федерациясындағы Елшілігінде кеңесші, кеңесші-елші. * 2007 жылдан - Қазақстан Республикасының Ирандағы Елшілігінде кеңесші-елші * 2008 жылдан - Қазақстан Республикасының Майндағы Франкфурт қаласындағы бас консулы. * 2010 жылдан - Қазақстан Республикасының Малайзиядағы, Индонезиядағы, Бруней-Даруссаламдағы, Филиппиндегі Төтенше және өкілетті елшісі. * 2012 жылдан - Қазақстан Республикасы индустрия және жаңа технологиялар министрлігінің жауапты хатшысы. * 2014 жылдан - Қазақстан Республикасы инвестициялар және даму министрлігінің жауапты хатшысы. * 2015 жылдың 8 тамызынан Оңтүстік Қазақстан облысының әкімі. * 7 қазан 2016 жылы - Қазақстан Республикасының Қорғаныс және аэроғарыш өнеркәсібі министрі. * 26 желтоқсан 2018 жылы - 18 қыркүйек 2019 жылы Қазақстан Республикасының Сыртқы істер министрі. * 18 желтоқсан 2019 жылы - Қазақстан Республикасының Индустрия және инфрақұрылымдық даму министрі. * 31 қаңтар 2020 жылы - Қазақстан шахмат федерациясының президенті болып сайланды. Марапаттары Дереккөздер
Мұз дәуірі (мультфильм)

«Мұз дәуірі» — Blue Sky Studios студиясының 20th Century Fox компаниясына арнап жасаған толықметражды мультфильм. Рөлдерді дыбыстағандар Оригинал нұсқасы * Рэй Романо — Манфред (Мэнни), мамонт * Джон Легуизамо — Сид, құмырсқажегіш * Денис Лири — Диего, қылыштісті жолбарыс * Крис Уэдж — Скрат, қылыштісті тиін * Горан Вишнич — Сото, жолбарыстар үйірінің көсемі * Джек Блэк — Зик, жолбарыс * Алан Тьюдик — Ленни және Оскар, Дэб есімді жолбарыстар * Седрик «Көңіл көтеруші» — Карл * Стивен Рут — Фрэнк Авторлар тобы *Режиссер - Крис Уэдж, Карлос Салдана *Продюсер - Джон С. Докин, Лори Форте, Кристофер Меледанри *Сценарий авторы -Майкл Дж. Уилсон, Майкл Берг *Рөлдерді дыбыстағандар: Крис Уэдж, Джон Легуизамо, Рэй Романо, Денис Лири, Джек Блэк, Горан Вишнич *Композиторы - Дэвид Ньюман Бейнеойын Мультфильмге негізделген бейнеойын Ubisoft-та Game Boy Advance-мен жарияланды. Алайда әртүрлі пікірлерге, тіпті көбіне теріс пікірлерлге ие болды. Қызықты мәліметтер * Мультфильм барысында басты кейіпкерлер - Мэнни, Сид және Диего өзге оқиғаның кейіпкері Скратпен барлығы төрт рет кезігеді. * Мультфильмнің оригинал нұсқасында Скратты фильмнің режиссері Крис Уедж дыбыстады (Скраттың шығаратын әртүрлі дыбыстары) * Мультфильмнің тек осы бөлімінде адамдар көрсетіледі. * Мультфильмді Жолы болмағандар фильмінде Квентин тамашалап отырады. Дереккөздер Сілтемелер * [http://www.fox-films.ru/iceage/ Мультфильмнің ресми сайты] — сайт ішін көру Скрет кейіпкерін басқару арқылы жүзеге асады. *
Капитан Америка: Азамат соғысы

Капитан Америка: Азамат соғысы — Ағайынды режиссерлер Джо және Энтони Руссо түсірген Marvel студиясының суперқаһармандық атыс-шабыс фильмы. Марвел комиксіндегі кейіпкер Капитан Америка жайлы үшінші фильм. "Капитан Америка: Қысқы жауынгер" фильмнің жалғасы. Бұл фильм Марвел кинематографиялық әлемінің он үшінші фильмі және үшінші фазаның алғашқы фильмі. Кино 2016 жылдың 6 мамырынан бастап көрсетілді. Сюжеті Фильм оқиғасы Альтронның шабуылынан бір жылдан кейін болады. АҚШ билігі Нью-Йоркке жасалған өзге ғаламшарлықтардың шабуылы, Күңгірт эльфтардың Гривичке шабуылы, Нигериядағы Лагосқа Алақызыл Мыстанның келтірген шығындары, Альтронның Зоковияны қиратуы барлығын қоса келгенде, әрбір суперқаһарманның актіде тіркелген болуы керектігін талап етеді. Тони Старк актты қолдайды ал Стив Роджерс бұған келіспейді. Осы уақытқа дейін бір командада болған Тони Старк (Темір адам) мен Стив Роджерс (Капитан Америка) екіге бөлінеді. Старктің жағына Вижн (Аян), Джеймс Роудс (Соғыс машинасы), Т'Чалла (Қара Пантера), Наташа Романофф (Қара Жесір) және Питер Паркер (Өрмекші адам) өтеді. Ал Капитанның жағына Сэм Уилсон (Қыран), Баки Барнс (Қысқы жауынгер), Ванда Максимофф (Алақызыл мыстан) Клинт Бартон (Қаршыға көз), Скотт Лэнг (Құмырсқа-адам) және де S.H.I.E.L.D. агенттері өтеді. Рөлдерде
Сиквел

Сиквел (, латынша sequo — жалғасы) — кез келген туындының сюжеті жағынан жалғасы болып табылатын кітап немесе фильм. Сиквелдердің ерекше разрядына «рухани сиквелдер» жатады. Бұл сиквелдер туындылардың тікелей жалғасы болып табылмайды, оған қарамастан алдыңғы туындының идеяларын, түсініктерін, сюжетін сақтайды. Қатысты түсініктер Приквел При́квел (prequel, контаминация pre-(«дейін») sequel) — белгілі бір туындыда айтылатын оқиғалардың алдында болған жағдайларды баяндайды. Интерквел Интерквел (Interquel, контаминация inter— sequel) — көркем шығарма. Бұл сиквел бұрын болған оқиғалардың арасында болған жағдайларды баяндайды. Дереккөздер Сілтемелер * [http://lenta.ru/news/2009/11/09/sequel/ Математики нашли формулу идеального сиквела] * [http://www.sequels.ru/ База данных сиквелов в Интернете (The Internet Sequels Database - ISDB)] * [https://en.wikipedia.org/wiki/Sequel Sequel - From Wikipedia, the free encyclopedia]
Приквел

Приквел (, контаминация pre-(дейін)) — белгілі бір туындыдағы оқиғалардың алдында болған жағдайларды баяндайтын кітап немесе компьютерлік ойын. Приквелдегі оқиғалар белгілі бір хронология бойынша, сиквелге дейінгі оқиғаларды көрсетеді. Оксфорд сөздігіне сүйене отырып, ең алғаш приквел термині 1958 жылы қолданысқа енді деп тұжырымдауға болады. Бұл термин Өкіл әке 2 фильміне қатысты жиі айтылған. Термин ағылшын тілді мәдениетке 1990 жылдары енді (кейіннен өзге тілдерге еніп, өзгеріске ұшырады , ). «Жұлдызды соғыс» фильмі бұл үрдісті жылдамдатты. Приквелдің пайда болу себебі Егерде белгілі бір туынды коммерциялық тұрғыдан сәтті болып, көрермен тарапынан жақсы пікірлер туындатса, алайда туындыны жалғастыруға мүмкіндік болмаса (мысалға басты кейіпкер қаза болуы мүмкін) бұл жағдайда приквелдер сериясы жасалынуы мүмкін. Мысалға ең түсімді фильм болған «Бутч Кэссиди және Сандэнс Кид» вестернінен кейін, қаһармандардың өткен шағын суреттейтін «Бутч және Сандэнс: жастық шақ» фильмі түсірілді. Ал өте танымал «Жұлдызды соғыстар » трилогиясынан кейін бірден үш приквел түсірілген болатын. Дереккөздер
Қошқар (көл)

Қошқар — Аягөз және Қарақол өзендерінің аралығындағы тұзды тұйық көл. Географиялық орны Абай облысы Үржар ауданы Шыңырау ауылының солтүстік-батысында 17 км жерде орналасқан. Теңіз деңгейінен 369 м биіктікте жатыр. Гидрографикасы Аумағы 2,2 км 2 , ұзындығы 2 км, енді жері 1,4 км, жағалау бойының ұзындығы 6 км, су жиналатын алабы 93 км 2 . Жауын-шашын және жер асты суларымен толысады. Қараша айында суы қатып, наурыздың аяғында ериді. Жағалау сипаты Жағалауы жазық келген. Солтүстігінде Қызылқайнар, Қалдар, батысында Ешіге, шығысында Ойсексеуіл көлдері, оңтүстігінде Қалмаққазған құдығы жатыр. Дереккөздер
Спин-офф

Спин-офф - белгілі бір туындыдағы екінші дәрежедегі кейіпкерлер, басты кейіпкерлерге айналған туынды. Спин-офф түпнұсқа туындыдағы аз қамтылған кейіпкерлерге үлкен мән береді. Спин-оффтарды шығарарда авторлар олардың көрермен назарын жаңа туындыдан гөрі жылдам жаулайтындығына сүйенеді. Сондықтан да жақсы қабылданған туындыдағы кейіпкерлерді жаңа қырынан танидықтан спин-офф фильмдерге сұраныс бар. Сонымен қатар сайдстори, шуткувбоквел сияқты терминдер де қолданылады. Спин-оффтың әдеттегі фильм жалғасынан айырмашылығы эпизодтық немесе екінші дәрежедегі кейіпкерлердің басты кейіпкерге айналуында болып табылады. Ең басты мәселе — спин-оффты ремейкпен шатастырмау қажет. Ремейк түпнұсқа туындыдағы сюжетті өзгертпей жаңа техниканы қолдану арқылы жасалады. Спин-оффтың оригинал туындыға қатысы Спин-оффтағы оқиғалар оригинал туындыға қатысты әртүрлі уақытта орын алады: * Спин-оффтағы оқиғалар оригинал туындыдағы оқиғадан кейін орын алса, спин-офф сиквел де болуы мүмкін. Мысалы «Сорвиголова» және «Электра», «Достар» және «Джоуи» немесе «Рокки Бальбоа» және «Рокки 7: Крид». * Спин-офф кей жағдайда приквел де болуы мүмкін. Бұл жағдайда спин-оффтағы оқиғалар, оригинал туындыдағы оқиғаларға дейін орын алады. «Люди Икс» және « Люди Икс: Начало. Росомаха» немесе «Шрек 4» және «Етік киген мысық». * Спин-офф кейде мидквел болуы мүмкін. Бұл жағдайда фильмдегі оқиғалар параллель өрбиді. Мысалы, «Гамлет» және «Розенкранц пен Гильденстерн өлді» немесе «Удивительные странствия Геракла» және «Зена — королева воинов». * Спин-офф интерквел де бола алады. Бұл жағдайда оқиғалар екі түпнұсқа туындының арасында өрбиді. Дереккөздер Сілтемелер * [http://www.youtube.com/watch?v=C-zONNqY66Y Телесериалы — парадоксальные сплетения]
LOL

LOL (сондай-ақ lol немесе лол; — дауыстап қатты күле отыра (қарқылдай отырып); немесе — дауыстап қатты күлу (қарқылдап күлу); немесе — көп күлу) — ағылшын тілді акроним, интернет-мем. Термин әлеуметтік желілерде негізінен күлкіні білдіру мақсатында қолданылады. Акронимнің танымалдылыққа ие болғанына көп бола қойған жоқ. 2003 жылы студенттер тобымен әлеуметтік қауымда интернет-сленгтердің қолдану жиілігі тексерілді. Зерттеу нәтижесінде тексерілген 11 718 сөзден құралған 2185 хабарламаның ішінен небәрі 90 рет акроним қолданыған, оның ішінде 76-сы LOL акронимі болды (жалпы сөз ішіндегі үлесі 0,6 %). 2008 жылы жүргізілген басқа бір зерттеудің нәтижесі интернет-сленгтердің қолданылуының үлесі 2,4 % екендігін көрсетті. 2011 жылдың наурыз айында LOL және OMG акронимдері, сондай-ақ <3 символы Оксфорд ағылшын тілі сөздігіне енегізілді. Дереккөздер
Ғұбайдолла хан

Ғұбайдолла хан — 1821-1824 жылдары билік еткен Орта жүз ханы, Көкшетау өңірінің аға сұлтаны әрі Уәли ханның ұлы. Басқаруы 1821 жылы Орта жүздің би-батырлары Ғұбайдолланы хан етіп сайлады. Ал патша үкіметінің қазақ даласына қатысты өз жоспары болды. 1824 жылы ол Қытай елшілерін қабылдауы қажет болатын. Патша жасақтары кездесу болатын жерде Ғұбайдолланы, Торайғыр бимен бірге тұтқындап, хандық атақтан бас тартуға мәжбүр етті. Сол жылы ол Көкшетау аймағына аға сұлтан болды. Немере інісі Кенесарыны қолдағаны үшін 1838 жылы Ғұбайдолланы итжеккенге — Сібірдің Березов — Қайыңтұра қаласына жер аударды. Ол тек 1847 жылы ғана немере інісі Кенесары хан қайтыс болған соң қазақ жеріне қайта оралды. Дереккөздер
Ташкент хандығы

Ташкент хандығы — Орта Азиядағы ортағасырлық қазақ мемлекеті. Хандықтың тарихын бірнеше кезеңге бөлуге болады: * Бұхар хандығы құрамында. * Қазақ хандығының вассалы. * Тұрсын Мұхаммед ханның тәуелсіз билігі. Хандықтың құлдырау себебі Тұрсын Мұхаммед хан (Жалым сұлтанның ұлы) - өзінің жеңімпаз соғыстарынан кейін өзін хан жариялады да, өз атынан теңге соқтырды. Ол Есім ханға екі рет адал болуға серт берген. Оның ең басты серігі айбынды қатаған руы болды. Қаны бір халықтың арасында қантөгіс болғанын қаламаған Есім хан Тұрсын Мұхаммедті тең дәрежелі билеуші ретінде мойындады. 1627 жылы Есім хан қалмақтарға қарсы жорыққа аттанды. Иеліктерін кеңейтуді көздеген Тұрсын хан Есімнің ордасы орналасқан Түркістан қамалын басып алды. Есім ханның отбасын тұтқындады. Шешуші шайқас Ташкент төңірегінде болып өтті. Тұрсын хан жеңіліс тапты. Есім хан қатаған руын бүтіндей қырғынға ұшыратты. Қалған қатағандардың бірі өзбектердің, бірі ұйғырлардың және бір бөлігі қазақтардың құрамына шанышқылы деген атпен кірді. Тұрсын ханның бүлігі тарихта «Қатаған қырғыны» деген атпен қалды. Мұхамеджан Тынышпаев «Қазақтар XVII және XVIII ғасырларда» атты еңбегінде былай дейді: Дереккөздер
Сарыбұлақ (өзен, Лепсі алабы)

Сарыбұлақ – Лепсі алабындағы өзен. Географиялық орны Жетісу облысы Сарқан, Ақсу аудандары жерімен ағады. Ұзындығы 172 км, су жиналатын алабы 1880 км 2 . Бастауы Аралқұм құмды алқабындағы Алтыбай көлінен басталып, Лепсі темір жол стансасына 40 км-дей жетпей Лепсі өзеніне құяды. Гидрологиясы Жағасы жайпақ, жайылмасы кең. Көлге құятын Басқан өзенінің суымен толығады. Жазда иірім қарасуларға бөлініп қалады. Алабы — жайылым. Дереккөздер
Сарыбұлақ (өзен, Шу алабы)

Сарыбұлақ – Шу алабындағы өзен. Географиялық орны Жамбыл облысының Мойынқұм, Сарысу аудандары жерімен ағады. Ұзындығы 127 км, су жиналатын алабы 3720 км 2 . Бастауы Бетпақдаланың оңтүстік бөлігіндегі аласа төбешіктерден басталып, Көкқайнар ауылы тұсында тартылып қалады. Гидрологиясы Қар суымен толығады. Жағасы аласа жарлы. Көктемде арнасында 10-15 күндей ағын болып, жазда тартылып, су тапшы жылдары құрғақ арнаға айналады. Жылдық орташа су ағымы Ақбастауға құяр тұсында 0,05 м 3 /с. Дереккөздер
Сарыбұлақ (өзен, Нұра алабы)

Сарыбұлақ – Нұра алабындағы өзен. Географиялық орны Қарағанды облысы Қарқаралы ауданы жерімен ағады. Ұзындығы 126 км, су жиналатын алабы 1949 км 2 . Бастауы Бақты тауының батыс беткейінен басталып, Байтайлақ тауына жетпей Талды өзеніне құяды. Гидрологиясы Оң жағалауы жарлы, сол жағы жайпақ. Жер асты, жауын-шашын суымен толығады. Көп жылдық орташа су ағымы 0,04 м 3 /с. Суын шаруашылық қажетіне және мал суаруға пайдаланады. Дереккөздер
Сарыбұлақ (өзен, Жамбыл облысы)

Сарыбұлақ – Айтау тауындағы өзен. Географйиялық орны Жамбыл облысы Мойынқұм ауданы жерімен ағады. Ұзындығы 82 км, су жиналатын алабы 210 км 2 . Бастауы Бастауын Айтаудың шығыс баурайынан алып, әуелі солтүстікке, одан кейін батысқа қарай бұрылып ағады да, Сексеуілдала жазығына жетпей тартылып қалады. Гидрологиясы Су арнасында көктем айларында (наурыз — мамыр) ғана болады. Жауын-шашын және жер асты суларымен толығады. Жағалауы мал жайылымы үшін пайдаланылады. Дереккөздер
Корейше қаратпа сөздер

Корей тілінде тілдесуші адамның әлеуметтік мәртебесіне (статус) және жынысына, сондай-ақ сөйлеушінің мәртебесіне және (кей жағдайда) жынысына байланысты арнайы қаратпа сөздер бар. Негізгі қаратпа сөздер * Хёң (형 [hyŏng], қыт. 兄 [xiōng]) - інісінің үлкен ағасына жүгінуі (аналог - қыт. 哥哥 [gēge]), бей ресми формада ұжымның кіші мүшелірінің үлкендерге жүгінуі ретінде қолданылады. Қырметті білдіретін "ним" (님) жұрнағын жалғауға болады. * Оппа (오빠 [oppa]) - жоғарыда көрсетілген қаратпа сөздің аналогы, алайда қыз баланың өзінен үлкен ағаларына жүгінуге, не болмаса өзінен үлкен жас кісілерге жүгінген кезде қолданылады. * Онни (сондай-ақ: унни; 언니 [onni]) - "хён" қаратпа сөзінің қыз балалар қолданатын формасы (аналог - қыт. 姐姐 [jiějie]). * Нуна (누나 [nuna]) - кіші бауырының әпкесіне жүгінуі. * Аджосси (아저씨 [ajossi]) - сөйлеушіден жасы үлкен ер адамға құрмет негізіндегі қаратпа сөз (аналог: ағылшын тілінде mister немесе испанша señor). * Аджумма (아줌마 [ajumma]) - сөйлеушіден жасы үлкен әйел адамға құрмет негізіндегі қаратпа сөз (негізінен тұрмысқа шыққандар үшін; ағылшынша Mrs. немесе испанша señora). * Агасси (아가씨 [agassi]) - сөйлеушіден жасы үлкен, алайда тұрмысқа шықпаған жас әйел адамға құрмет негізіндегі қаратпа сөз (ағышынша miss немесе испанша señorita). * Сонбэ (선배 [sŏnbae], қыт. 先辈 [xiānbèi]) - жұмыстағы жас үлкен әріптеске жүгіну. Әріптестің жоғарғы мәртебелігіне байланысты қаратпа сөзге "ним" (님) жұрнағы жалғанады. "ним" жұрнағы тыңдаушының дәрежесі жоғары болған жағдайда мамандығының атауына да жалғанады. Мысалы: директор - 의장 [uijang] + 님 = 의장님 [uijangnim]. Қаратпа сөздердің сыпайылық формасы Тағы қараңыз * Корей тілі * Сыпайылық
Сарыбұлақ (Қонаев қалалық әкімдігі)

Сарыбұлақ — Алматы облысы Қонаев қалалық әкімдігіне қарасты Шеңгелді ауылдық округі құрамындағы ауыл. Географиялық орны Қонаев қаласынан шығысқа қарай 60 км жерде орналасқан. Халқы Тарихы Іргесі 1977 жылы “Қапшағай” жем-шөп дайындауға маманданған кеңшардың орталығы ретінде қаланған. Оның негізінде Сарыбұлақта шаруа қожалықтары құрылды. Дереккөздер
Мұз дәуірі 4: Континенталды дрейф

«Мұз дәуірі 4: Континенталды дрейф» — АҚШ мемлекеті шығарған толықметражды мультфильм. Ресейде 2012 жылы 12 шілдеде 2D және 3D форматында айналымға енді. Мультфильмді Blue Sky Studios студиясы жасап шығарса, ал айналымға енуіне 20th Century Fox компаниясы жауап берді. Мультфильм мұз дәуірі жайлы алдыңғы: «Мұз дәуірі», «Мұз дәуірі 2: Ғаламдық жылыну» және «Мұз дәуірі 3: Динозаврлар кезеңі» фильмдерінің жалғасы болды. Сериялардың тарихында алғаш рет режиссер өзгерді: ол Стив Мартино болды. Тағы бір жаңалық Персик атты мамонттың дауысы пайда болды. Оны Кики Палмер дыбыстады. Фильмнің АҚШ еліндегі премьерасы 2012 жылы 13 шілдеде болды. Мультфильмге саундтректі The Wanted тобы жасады. 2014 жылғы мамырдағы статистикаға сүйенсек «Мұз дәуірі 4» фильмі ең түсімді толықметражды мультфильмдер арасында 8 орында тұр. Түсірілім тобы * Режиссерлары — Стив Мартино, Марк Трумейер * Продюсерлері — Лори Форте, Джон С. Донкин * Сценарийшілері — Майкл Берг, Джейсон Фучс, Майк Рейсс * Операторы — Ренато Фалькао * Композиторы — Джон Пауэлл * Суретшісі — Нэш Данниган * Монтаж жасағандар — Джеймс Палумбо, Дэвид Йен Сэлтер Сиквел 2013 жылы желтоқсан айында 20th Century Fox және Blue Sky Studios компаниялары Мұз дәуірі франшизасының бесінші бөлігінің жасалынып жатқанын жариялады. Фильмнің премьерасы 2016 жылы 15 шілдеде болады. Саундтрек Дереккөздер Сілтемелер * * *
Мұз дәуірі 2: Ғаламдық жылыну

«Мұз дәуірі 2: Ғаламдық жылыну» — Blue Sky Studios студиясының 20th Century Fox компаниясымен бірлесіп шығарған толықметражды анимациялық мультфильмі. «Мұз дәуірі» мультфильмінің сиквелі. Сюжеті Мұз дәуірінен кейін 20 мың жыл өтті. Енді Ғаламдық жылыну басталды. Басты кейіпкерлер ғаламдық жылынуға аман-есен жетті. Бұл жолы Менни өзінің достарымен су тасқынынан құтылу үшін саяхатқа аттанды. Рөлдерді дыбыстағандар * Крис Уэдж—Скрэт * Джон Легуизамо—Сид * Рэй Романо—Манфред (Мэнни) * Денис Лири—Диего * Куин Латифа—Элли * Шон Уильям Скотт—Крэш * Джош Пек—Эдди Түсірілім тобы *Режиссёрі - Карлос Салдана *Продюсері - Лори Форте, Боб Гордон, Кристофер Меледанри, Крис Уэдж *Сценарис - Джерри Суоллоу, Питер Галк *Композиторы - Джон Пауэлл Сиквелі Мұз дәуірінің үшінші бөлімі, Мұз дәуірі 3: Динозаврлар кезеңі 2009 жылы 1 шілдеде жарыққа шықты. Фильмнің режиссері Карлос Салдана болды. Фильм тираннозаврдың баласын ұрлап кеткен Сид жайлы баяндайды. Ал басқалары оны құтқаруға тырысады. . Саундтрек Дереккөздер Сілтемелер * [https://web.archive.org/web/20121215091158/http://www.iceage2dvd.com/main.html Official website] archived from [http://www.iceage2dvd.com/main.html the original] on желтоқсан 15, 2012 * * ;Video game * * [http://www.eurocom.co.uk/index.php/video-games/ice-age-2-the-meltdown Ice Age 2: The Meltdown]
Доротеа Ланж

]] Доротея Ланж (, туған кездегі толық аты — Dorothea Margaretta Nutzhorn, 26 мамыр 1895, Хобокен, Нью-Джерси — 11 қазан 1965, Сан-Франциско) — америкалық фотограф және фотожурналист. Өмірбаяны Жеті жасында полиомиелит ауруынан айықты, кейін осы ауру оның кейінгі өміріне әсерін тигізді. Фотограф ретінде мансабын Нью-Йорк қаласында бастады, Кларенс Уайттан дәріс алған. 1918 жылы Сан-Франциско қаласына көшіп, сонда өзінің фотостудиясын ашты. Көбінесе Ұлы тоқырау (1935 жылдан кейін) кездегі фотосуреттерімен танымал. Сонымен қатар, 1941 жылы Жапонияның американдық Пёрл-Харбор әскери базасына шабуыл жасағаннан кейін фотосуреттер жасады. Aperture фотожурналының негізедушілерінің бірі (1952 жыл). Көп ауырды. 1965 жылы өңеш обырынан қайтыс болды. Әдебиет * Partridge E. Restless spirit: the life and work of Dorothea Lange. New York: Viking, 1998 * Spirn A.W. Daring to look: Dorothea Lange’s photographs and reports from the field. Chicago: University of Chicago Press, 2008 * Gordon L. Dorothea Lange: a life beyond limits. London; New York: W.W. Norton & Co., 2009 Ссылки * [http://content.cdlib.org/ark:/13030/ft3f59n5wt Доротея Ланждың мұрағаты] * [http://www.artcyclopedia.com/artists/lange_dorothea.html Әлем мұражайларындағы жұмыстары] * [http://www.masters-of-photography.com/L/lange/lange.html Доротея Ланж www.masters-of-photography.com сайтында] * [http://artseal.ypguides.net/page/15klg/Figurative_Portraiture_Special_Exhibits.html On line фотосуреттері] * [http://www.photoisland.net/pi_hist_text.php?lng1&hist_id8 Доротея Ланж PhotoIsland сайтында]
Мұз дәуірі 3: Динозаврлар кезеңі

«Мұз дәуірі 3: Динозаврлар кезеңі» — АҚШ мемлекеті шығарған толықметражды анимациялық фильм. 2009 жылы Blue Sky Studios студиясы 20th Century Fox компаниясымен бірлесіп шығарған. «Мұз дәуірі» және «Мұз дәуірі 2: Ғаламдық жылыну» мультфильмдерінің сиквелі болып табылады. Мультфильмнің режиссері - екінші бөлімді түсірген Карлос Салдана болып қала берді. Бірінші бөлімнің режиссері Крис Уэдж атқарушы продюсер рөлін атқарды. Басты кейіпкерлерді бұрынғы актерлер — Рэй Романо, Джон Легуизамо, Денис Лири, Куин Латифа, Шон Уильям Скотт, Джош Пеки, Крис Уэдж дыбыстады. Жаңа кейіпкерлерді дебютанттар Саймон Пегг және Карен Дишер дыбыстады. Мультфильмнің сюжеті бойынша жалқауаң Сид тираннозаврдың үш жұмыртқасын тауып алады. Нәтижесінде алып жануар Сидті ұрлап кетеді. Оны құтқаруға аттанған басты кейіпкерлер жер астындағы динозаврлар мекендейтін әлемге тап болады. Алдымен АҚШ кинотеатрларында Әкелер күніне орай алдын ала көрсетілімдер болды. Фильмнің әлемдік премьерасы 2009 жылы 1 шілдеде 3D форматында болды. Мультфильм сыншылардың әртүрлі пікіріне ие болды. Фильмнің үшінші бөлімі әлемдік прокатта $ 886,7 миллион қаржы жинап ең түсімді фильмге айналды. 2012 жылғы шілде айындағы жағдайға сүйенсек фильм ең түсімді фильмдер арасында төртінші орында тұр. Бұл тізімде ол «Ойыншықтар хикаясы. Қашу» ($1,063 миллиард), «Арыстан патша» ($951,6 миллион) және «Шрек 2» ($919,8 миллион) мультфильмдеріне жол береді. Рөлдерді дыбыстағандар * Мэнни— Рэй Романо * Сид— Джон Легуизамо * Диего— Денис Лири * Элли— Куин Латифа * Крэш— Шонн Уильям Скотт * Эдди— Джош Пек * Бак— Саймон Пегг * Скрат — Крис Уэдж * Скратти — Карен Дишер * Мама-Дино * Руди * Динозаврлар— Карлос Салдана * Персик— Миа Талерико Түсірілім тобы *Режиссёры - Карлос Салдана *Продюсер - Джон С. Докин, Лори Форте *Сценарист - Майкл Берг, Питер Экерман, Майк Рейсс *Композитор - Джон Пауэлл Дереккөздер Сілтемелер * * *
Африка ойындары

Африка ойындары (All-Africa Games) — Африкадағы Жоғарғы спорт кеңесі (, қысқ. CSSA) бақылауындағы төрт жыл сайын өткізіліп тұраты Жоғарғы Африка спортшылары арасында кешенді өңірлік спорттық жарыс. Ресми құрлықтық ойындар ретінде Азиялық және Пан Америка ойындарымен бірге Халықаралық Олимпиада комитеті танылған. Тарихы Заманауи олимпиадалық қозғалыстың негізін қалаушы Пьер де Кубертен ертеде 1920 жылы Бүкілафрикалық ойындар идеясын ұсынды. Оның жоспарына сәйкес, осы ойындар әрбір екі жыл сайын өтетін болуы керек және олардың мүшелері африкалықтар ғана болуы мүмкін. Африка ойындары Қатысушы мемлекеттер Медальдар кестесі Кестеде ойындар тарихында марапатталған медальдар барлық саны көрсететілген. Спорт түрлері Барлық африкалық ойындар бағдарламасына түрлі уақытта кіргізілген спорт түрлерінің тізімі келтірілген. * Бадминтон * Баскетбол * Бейсбол * Бокс * Күрес * Велоспорт * Волейбол * Гимнастика * Гандбол * Академиялық есу * Дзюдо * Каратэ * Кикбоксинг * Ат спорты * Жеңіл атлетика * Желкенді спорт * Жүзу * Суға секіру * Сквош * Софтбол * Атыс спорты * Таэквондо * Теннис * Үстел теннисі * Ауыр атлетика * Семсерлесу * Футбол * Көгалдағы хоккей * Шахмат Әдебиеттер * Бобби Найду Африка спорт жұлдыздары: — М.: Физкультура және спорт, 1981. Сілтемелер * [http://www.anoca.info/ Африка Ұлттық Олимпиада комитеттері қауымдастығы] * [http://sports123.com/afg/index.html Африка ойындары sports123.com сайтында] * [http://www.bestsports.com.br/db/cmppag.php?cmp=79]
Қызылжарсай (өзен, Ақтөбе облысы)

Қызылжарсай – Ойыл алабындағы өзен. Географиялық орны Ақтөбе облысы Ойыл ауданы жерімен ағады. Ұзындығы 22 км. Бастауы Бастауын Қобда ауданы жерінен алып, Қайыңды өзеніне Ақсарай қыстауы маңында сол жағынан құяды. Гидрологиясы Бастауындағы арна жағалауы биіктігі 7 м болатын жарқабақты келген. Орта және төменгі арнасы кеңейіп құм-төбелі жазық өңірмен өтеді. Жаз айларында ағысы қарасуларға бөлініп қалады. Дереккөздер
Қаттыкөл

Қаттыкөл, Аппақ — Ойыл алабындағы көл. Қызылқоға ауданындағы Тасшағыл, Ақтау, Жапалақ шағыл, Құмқұдық аралығын алып жатқан төрт көлден тұратын үлкен сазды алқап жер. Жусан, жантақ, жыңғыл т.б. өседі. Атаудың сөзжасамдық сипаты Қатты (сын есім) + көл (зат есім, географиялық термин) сөздерінің бірігуінен жасалған атау. Географиялық орны Атырау облысы Қызылқоға ауданы Тасшағыл ауылының солтүстік-шығысында 2 км жерде, теңіз деңгейінен 13 м биіктікте жатыр. Гидрографикасы Күрделі пішінді көлдің аумағы 3,8 км 2 , ұзындығы 13 км, енді жері 3,1 км, жағалау бойының ұзындығы 17,2 км. Көлдің оңтүстігін ала бірімен-бірі тармақтармен жалғасқан бірнеше көл тізбектері жатыр. Көктем айларында Ойылдың тармағы - Көздіқара өзенінің тасуынан бұл көлдер Қаттыкөлмен бірігіп кетеді. Суын шабындықты суландыруға және мал суаруға пайдаланады. Дереккөздер
Янг Соух тегін

Янг Соух Тегін (Янсу тегін) — Түрік қағанатының батыс аймағының ханы, батыс аймақ билеушісі Қара Шұрын Түріктің екінші ұлы. Пайкенд және Бұхараның билеушісі. Төремен Апа-ханмен соғыс. 587 жыл Янг Соух Тегіннің есімі қытай деректерінде өте аз кездеседі. Мұның себебі, ол қағанаттың жоғарғы билеушісі болмаған. Деседе ол Батыс Түрік қағанаты тарихындағы маңызды тұлғалардың бірі. Өйткені Батыс Түрік қағанатындағы билеуші династияның негізін Янг Соух тегін қалаған. 587 жылы біртұтас қағанат қаған мен батыс аймақ билеушісі Қара Шұрын Түрік арасындағы алауыздық салдарынан әлсірей бастады. Қытай дипломаттары қағанды абыройлы хандардың бірі Төремен Апа-ханмен соғысуға арандатты. Нәтижесінде Төремен Қара Шұрын Түрікпен одақтасып қағанға қарсы шықты. Кейіннен бұл одақ тарап кетті де, Төремен Бұхарадан 40 шақырым жердегі Пайкенд қамалын басып алды. Апа-хан Бұхара халқына қысым көрсеткендіктен, байлар қашып кетсе, кедейлер қағанаттан көмек сұрады. Қара Шұрын Түрік қағанмен келісіп Төремен Апа-ханға қарсы жорыққа аттанды. Әскерді Ашина Чулохоу қытай байрақтарымен бастап келді (Төременге қарсы қытай әскері жорыққа аттанды деген сыбыс таратты). Ал шығыс жақтан Қара Шұрын Түріктің екінші ұлы Янг Соух тегін аттанды. Онымен қоса оларға Баға Ышбара ханның ұлы Тұлан және Қара Шұрын Түріктің үлкен ұлы Күлік Сібір де қосылды. Дереккөздер
Сарыбие (өзен, Қарағанды облысы)

Сарыбие – Көктас алабындағы өзен. Географиялық орны Ұлытау облысы Жаңаарқа ауданы жерімен ағады. Бастауы Ақжол қыратының оңтүстік беткейінен ағып шығатын бұлақтар суының қосылуынан түзіліп, Көктас өзеніне сол жағынан құяды. Ұзындығы 35 км. Гидрологиясы Жағасы жайдақ, арнасы біршама ирелең. Көктемгі еріген қар және жер асты суымен толысады. Сәуірде тасиды, жаздың ыстық айларында жеке қарасуларға бөлініп қалады. Өзен алабы шөбі шүйгін жайылымдық болып табылады. Дереккөздер
Сарыөлең (өзен, Қарағанды облысы)

Сарыөлең – Тоқырау алабындағы өзен. Географиялық орны Қарағанды облысы Ақтоғай ауданы жерімен ағады. Ұзындығы 35 км. Бастауы Дуақтас тауының беткейіндегі бұлақтар суының қосылуынан түзіледі. Қаршығалы өзеніне құяды. Гидрологиясы Жоғарғы ағысында тау өзені , төменгі бөлігі жазық өзені сипатын алады. Жағасы жайдақ, түбі құмдауытты. Көктемгі еріген қар және жер асты суымен толысады. Сәуірдің аяғында тасиды, шілдеде төменгі деңгей орнайды. 1 саласы (Кеңасу өзені) бар , ұзындығы 15 км. Ақжарық және Кеңасу ауылдарын ауыз сумен жабдықтауға пайдаланылады. Өзен алабында шабындық жерлер мол. Дереккөздер
Шатыркөл (өзен, Жамбыл облысы)

Шатыркөл – Шу алабындағы өзен. Географиялық орны Жамбыл облысының Шу ауданы аумағында. Ұзындығы 57 км, су жиналатын алабы 233 км 2 . Бастауы Кіндіктас тауының батыс беткейіндегі бұлақтан басталып, Көктөбе ауылынан 3,3 км шығыста тартылып қалады. Гидрологиясы Аңғары астау тәрізді, беткейлері тік, арнасы ирелең. Жауын-шашан, жер асты суымен толығады. Наурыз — сәуір айларында тасып, жазда қара суларға бөлініп қалады. Көпжылдық орташа су ағымы сағасында 0,055 м 3 /с. Дереккөздер
І (кирил)

І, і — кириллицаға негізделген әліпби әрпі. Жіңішке, қысан, езулік дауысты дыбысты белгілейді. Сөздің барлық буынында жазылады. Бірінші буында еріндік дауысты кездессе, екінші буында «і» жазылғанымен, айтылуда «ү» дыбысталады. Мысалы, жазылуы - түлік, үкі; айтылуы - түлүк, үкү. Сондай-ақ, сөз басындағы «р», «л» сонаттардың алдында жазылмағанмен, айтылуда олардың алдында «і» ілесіп айтылады. Мысалы, жазылуы - рет, лен; айтылуы - ірет, ілен. Дауысты «і»-ге біткен сөзге «у» қосымшасы жалғанса, соңғы езулік «і» еріндік «ү» боп естіледі (кілкі+у - кілкүу; жазылуы - кілку). Кодтар кестесі HTML жүйесінде бас әріп «І»-ні &amp;#1030; немесе &amp;#x406;, ал кіші «і» әріпін - &amp;#1110; немесе &amp;#x456; деп белгілейді. Басқа тілдер Орыс тілі Бұрын орыс тілінде 1918 жылындағы реформасында болды. Мысалы: (исторія, русскій, Іерусалимъ). Белорус тілі I — белорус алфавитінің 10 әріпі. Жазу мен айтуда ол И әріпімен толығымен сәйкес келеді: сонымен қатар [и] дыбысын білдіреді, сонымен қатар алдыңғы дауыссыз дыбыстарды жұмсартады. Украин тілі І — украин әріпінің 12 әріпі. Украин тілінде І әріпі, И әріп сияқты дыбыстайды және алдыңғы дауыссыз дыбыстарды жұмсартады. Мысалы: (білий, бігати, біс, кіт, від, піч, стій, шість). Дереккөздер
Ь

ь — кириллицаға негізделген әліпби хәрпі, жіңішкелік белгі. Ешқандай дыбыстың таңбасы емес. Ь кейде қатар айтылған дауыссыз дыбыс пен дауысты дыбыстың арасын бөліп, ажыратып айту үшін және дауыссыз дыбыстардың жіңіщкелігін білдіру үшін алынған шартты таңба ретінде жұмсалады. Мысалы, почтальон, бандероль. Қазақ тілінде бұл таңба қолданылмайды. Себебі қазақ тілінің заңдылықтарына сәйкес егер де сөздегі дауысты дыбыстар жіңішке болса дауыссыз дыбыстар жұмсарады. Мысалы, айтылуы -"Эль", жазылуы- "Ел". Бұл таңба орыс тілінен енген сөздерге ғана қолданылады. Ь сөз аяғында жіңішкелік белгі ретінде келгенде, ол сөзге дауыссыз дыбыстан басталған қосымша жалғанса, жіңішкелік белгі сақталып жазылады (секретарьға), ал дауысты дыбыстан басталған қосымша жалғанса, ол (ь) түсіріліп жазылады (ұйымның секретары. Кодтар кестесі HTML жүйесінде бас әріп «Ь»-ны &amp;#1068; немесе &amp;#x42C;, ал кіші «ь» әріпін - как &amp;#1100; немесе &amp;#x44C; деп белгілейді. Дереккөздер
Бурак Өзчивит

Бурак Өзчивит (, 24 желтоқсан 1984, Ыстамбұл, Түркия) — түрік актері және моделі. «Сұлтан Сүлеймен» телесериалындағы Малкочоғлы Бали Бей рөлі және «Бозторғай» телесериалындағы Кямранның рөлі арқылы танымал. Биографиясы және мансабы Бурак Өзчивит 1984 жылы 24 желтоқсанда Түркияның Ыстамбұл қаласында дүниеге келген. Ол Ыстамбұлдағы Мармар университетіндегі кино факультетін тәмәмдаған. 2003 жылдан 2007 жылға дейі модельдік бизнесте жұмыс істеген. 2003 жылы «Түркияның үздік моделі» жүлдесін жеңіп алды, ал 2005 жылы «Әлемнің үздік моделі» конкурсында екінші орынды иеленді. 2006 жылдан бастап, кино және телевизия саласында жұмыс істейді. «Сұлтан Сүлеймен» және « Королёк — птичка певчая» сериалдарындағы рөлдері Өзчивитке бүкіләлемдік танымалдылық алып берді. Жеке өмірі Ол ұзақ уақыт Джейлан Чапамен кездесіп жүрді. 2015 жылдан бастап, Фахрие Эвдженмен кездеседі. Актердың бойы 184 см... Фильмографиясы Дереккөздер Сілтемелер * *
Э

Э, э — кириллицаға негізделген әліпби хәрпі, тіл алды, езулік дауысты дыбысты белгілейтін әріп. Қазақ тілінің төл сөздерінің құрамында кездеспейтін әріп, бірақ дыбыс емес (қазақ тіліндегі е-әрпі э дыбысын жасайды; экран, электр сөзіндегі э тәрізді). Орыс тілі (орыс тілінде тек бір это - деген сөзде кездеседі) арқылы басқа тілдерден енген сөздер мен халықаралық терминдерге тән. Мысалы, эврика, экватор, т.б.. Кодтар кестесі HTML жүйесінде бас әріп «Э»-ны &amp;#1069; немесе &amp;#x42D;, ал кіші «э» әріпін - как &amp;#1101; немесе &amp;#x44D; деп белгілейді. Дереккөздер
Ю

Ю, ю — кириллицаға негізделген әліпби әрпі, қазақ тілінде бірнеше дыбыстар тіркесін белгілейді: # сонант «й» + жуан еріндік, қысан дауысты «ү» + сонант «у» - үшеуінің тіркесі. Мысалы, жазылуы - үю, күю; айтылуы - үйүу, күйүу; # орыс тілінен енген сөздер мен халықаралық терминдер құрамында сонант й мен еріндік, қысан «у» дыбыстарының тіркесі. Мысалы, жазылуы - юмор, юрист; орыс тілінің заңдылығына сәйкес айтылуы - йумор, йурист. Кодтар кестесі HTML жүйесінде бас әріп «Ю»-ны немесе , ал кіші «ю» әріпін - немесе деп белгілейді. Дереккөздер
Я

Я, я — кириллицаға негізделген әліпби әрпі, сонант и мен ашық, езулік, жуан а дыбыстарының тіркесін белгілейді. Мысалы, жазулуы - қоян, ұя; айтылуы - қойан, ұйа. Бұл әріп көбінесе тілімізге орыс тілінен келген атаулар мен халықаралық термин сөздерде жазылады. Мысалы, Яков, революция. Кодтар кестесі HTML жүйесінде бас әріп «Я»-ны &amp;#1071; немесе &amp;#x42F;, ал кіші «я» әріпін - &amp;#1103; немесе &amp;#x44F; деп белгілейді. Дереккөздер
Йигит Өзшенер

Йигит Өзшенер (, 6 сәуір 1972) — түрік актері. Түркияның Езел және т.б телесериалдарында басты рөлдерді сомдады. Биографиясы Йигит Өзшенер 1972 жылы 6 сәуірде Түркияның Измир қаласында дүниеге келген. Өзшенер 1996 жылы Ыстамбұлдағы Йылдыз университетінде коммуникация саласының инженері мамандығын алып шығады. Өзшенер Şahika Tekand студиясында актерлік шеберлікке үйренген. Онымен қоса әртүрлі пьесаларда ойнады. Солардың қатарында Гарольд Пинтердың Мылқау даяшы қойылымы да бар. Ол Turkcell роликторында "Özgür Çocuk" (Еркін бала) рөлін ойнау арқылы көпшіліктің назарын өзіне аударды. Ол Karanlıkta Koşanlarс Uğur Yücel сериалында ойнады. Кейіннен Üzgünüm Leyla сериалында ойнаған болатын. Онымен қоса O Şimdi Asker, Gece 11:45 және Beş Vakit фильмдерінде басты рөлдерді сомдады. 2007 және 2009 жылдар аралығында, ол Жүрек әуені сериалында Джемиля Пашазаденың рөлімен көрінді. Бұл сериал Решат Нури Гюгтекинның романына негізделген болатын. 2009 жылдан бастап, ол Езел сериалында Дженгиз Атайдың рөлін ойнады. 2011 жылы Aşk Tesadüfleri Sever фильмінде және Kaybedenler Kulübü (Жолы болмағандар клубы) фильмдерінде басты рөлдерді сомдады. Фильмографиясы *. Üzgünüm Leyla (2000) *. Herkes Kendi Evinde (2000) *. Karanlıkta Koşanlar (2001) *. Yeşil Işık (2001) *. Zeybek Ateşi (2002) *. Unutma Beni (2002) *. O Şimdi Asker (2002) *. Prenses...Kankam ve Ben (2003) *. Crude / Fırsat (2003) *. Giz (2003) *. Estağfurullah Yokuşu (2003) *. Apartman (2004) *. 24 Saat (2004) *. Çalınan Ceset (2004) *. Gece 11:45 (2004) *. Arapsaçı (2004) *. Tombala (2005) *. Rüzgarlı Bahçe (2005) *. Kabuslar Evi: Onlara Dokunmak (2006) *. Rüya Gibi (2006) *. Beş Vakit (2006) *. Prenses Lissi ve Karadamı Yeti (2007) *. Yoldaki Kedi (2007) *. Kayıp (2007) *. Dudaktan Kalbe (2007) *. Kung Fu Panda (2008) *. Güneşi Gördüm (2009) *. Ezel (2009) *. Aşk Tesadüfleri Sever (2011) *. Kaybedenler Kulübü (2011) *. Народ моего деда/Dedemin İnsanları (2011) Дереккөздер Сілтемелер *
Қарақой (өзен, Торғай алабы)

Қарақой – Торғай алабындағы өзен. Географиялық орны Ақтөбе облысы Әйтеке би және Ырғыз аудандарының жерімен ағады. Бастауы Бастауын Тұмабұлақ ауылының тұсындағы бұлақтардан алып, Күйіккөл сорына құяды. Ұзындығы 67 км. Гидрологиясы Иірімділігі орташа, өзен аңғары мен су жиналатын алабы құмды, сортаңды топырақтардан тұрады. Жағалауының кейбір бөліктерінде бұталар өскен. Өзен бойында Қарабастау, Ақбақан, т.б. қыстаулар орналасқан. Суы тұзды. Жаз айларында қарасуларға бөлініп қалады. Дереккөздер
Дзюдодан Əлем чемпионаты 2015

Дзюдодан әлем чемпионаты 2015 қазақстандық Астана қаласындағы Алау мұзайдыны сарайында 2015 жылдың 15 - 30 тамыз күндері аралығында өтті. Өтілу кестесі Астана уақыты бойынша (UTC+6). Салмақтар * Ерлер: 60 кг, 66 кг, 73 кг, 81 кг, 90 кг, 100 кг, +100 кг, Командалық * Әйелдер: 48 кг, 52 кг, 57 кг, 63 кг, 70 кг, 78 кг, +78 кг, Командалық Жеңімпаздар Ерлер Әйелдер Медальдық есеп Дереккөздер
Мен кіммін – Ешбір жүйе қауіпсіз емес

Мен кіммін – Ешбір жүйе қауіпсіз емес – 2014 жылғы неміс триллер фильмі. Режиссері – Баран бо Одар. Фильм желісі жаһандық танымалдылыққа ұмтылған Берлиндегі бір топ хакерлер туралы өрбиді.. Алғаш рет 2014 Торонто Халықаралық кинофестивалінде көрсетілді. Қазақстандағы және Ресейдегі премьерасы 2015 жылдың 15 тамызында болды. Фильм Берлин және Росток қалаларында түсірілді. Рөлдерде * Том Шиллинг – Бенджамин * Элиас М'Барек – Макс * Ханна Херцшпрунг – Мари * Вотан Вильке Меринг – Штефан * Кіші Антуан Моно – Пауль * Трине Дюрхольм – Ханне Линдберг * Штефан Кампвирт – Мартин Бомер Дереккөздер Сыртқы сілтемелер * * [http://kinostan.kz/film/view?id=1223 "Мен кіммін – Ешбір жүйе қауіпсіз емес"] Киностан сайтында.
Көкдала

Көкдала сөзі мынадай мағынала білдіруі мүмкін: Елді мекен атауы * Көкдала — Алматы облысы Жамбыл ауданындағы ауыл. * Көкдала — Жетісу облысы Қаратал ауданындағы ауыл. Басқа * Көкдала (құдық) — Жаңадария өзенінің аңғарындағы артезиандық құдық.
Росток

Росток — Германия Федеративтік Республикасының Мекленбург-Алдыңғы Померания жерінде орналасқан қала. Қаланың тұрақты тұрғындарының саны 202 735 адамды құрайды (31 желтоқсан 2010 жыл). Алып жатқан жер аумағы 181,44 км² шамасында. Мемлекет ішінде бекітілген ресми коды — 13 0 03 000. Қаланың басшысы — Роланд Метлинг. Дереккөздер Сыртқы сілтемелер * [http://www.rostock.de/ Ресми сайты]
Патшайым Ки

Патшайым Ки (?— 1370?) — Юань династиясының соңғы императоры Тоғон Темірдің әйелі, әрі оның мұрагері Аюршридардың анасы. Аюрширидар - Солтүстік Юань династиясының негізін қалаған адам. Биографиясы Ки Хванг Ху (қытай деректерінде оның тегі 奇 деп, яғни Ци болып жазылған) Корея жерінде (Корё) Хэнг округінде (幸州) Ки Ча Оның (奇子敖) отбасында дүниеге келген. Оның ағасы Ки Чхоль (奇轍) есімді адам болған. Патшайым Ки юань еліне Кореяның императорға бағыныштылығын білдіретін тарту ретінде аттандырылған. Осылайша ол Тоғон Темірдің әйелі атанды. Юань елінде ол патшайым Данашриден көп қорлық көрді. 1335 жылы Данашридің ағасы императорға қарсы көтеріліске қатысты деп айыпталды. Ал Данашри оның жақын туысы болғандықтан айыпталып, жазаға тартылды. Тоғон Темір Ци ханымды патшайым деп жариялады, алайда канцлерлердің бірі Баян оның бұл шешімін жоққа шығарды. Патшайым болып оның аттасы қоңырат тайпасынан шыққан Баян қатын тағайындалды. Ци екінші патшайым деп жарияланды. 1338 жылы оның Аюршридар есімді ұлы дүниеге келді. 1340 жылы Баянның өзі сарайдағы қырқыстың құрбаны болды. Ал 1353 жылы Ци патшайымның ұлы Аюршридара тақ мұрагері деп жарияланды. Билік үшін күрес Бак Буль Хваның (朴不花) көмегімен Ци императорды тақты мұрагерге беруге көндіру әрекеттеріне кірісе бастады. Мұны біліп қалған Тоғон Темір патшайыммен байланысын үзді. Осы кезеңде моңғолдар Кореяның ішкі жағдайына көп қол сұға бермейтін. Алайда патшайымның ағасы Баян Бұға (Ки Чхоль) Баян Темірге (ван Конмин) қоқан-лоқы көрсеткеннен соң, 1356 жылы Кореядағы Ци әулеті айыпталып, жойылып жіберілді. Нәтижесінде Патшайым Ки мен Аюршридара Конминге қарсы күрес бастады. Дегенмен бұл күрес нәтижесіз аяқталды. 1364 жылы Ци Корё тағына үміткерлердің бірі Тас Темірге әскер беріп, қолдау көрсетті. Алайда оның әскерлері Корё жасақтарынан Ялу өзенінің бойында жеңіліс тапты. Ци Корё династиясының тағы бір таққа үміткер өкілі Тогто Бұхаға қолдау көрсете бастады. Тогто Бұха юань сарайында өскен болатын. Осы уақытта Аюршридараның қолдаушылары мен қарсыластарының арасында қантөгіс басталды. Моңғол қолбасшысы Болод Темір 1364 жылы Бейжіңді басып алды. Аюршридара Хухэ Темір қолбасшының қолдауымен қашып шықты. Ал Ци Бейжіңдегі Болод Темірдің тұтқынында қалды. Келесі жылы Хухэ Темір қолбасшы Болод Темірдің әскерін тас-талқан етті. Ци осы жағдайды пайдаланып ұлын император етуді көздеді, алайда оның тағы да жолы болмады. 1365 жылы аяқастынан Баян қатын қайтыс болып, нәтижесінде Ци бірінші дәрежелі патшайым атанды. Моңғол билігінің Қытайда 1368 жылғы Қызыл орамалдылар көтерілісінен кейін жойылғаннан соң, ол Бейжіңнен Шанду қаласына қашуға мәжбүр болды. Ал 1369 жылы Инчан (應昌) қаласына қашты. 1370 жылы Тоғон Темір қайтыс болып, Аюршридара Инчан қаласында таққа отырды. Осылайша Ци императордың анасы, әрі патшайым атанды. Алайда Патшайым Ки (Ци) көп ұзамай іс-түссіз жоғалып кетті. Кинода Патшайым Ки 2013 жылы шыққан оңтүстіккореялық Әмірші Әйел телесериалындағы басты кейіпкер болды. Патшайым Ки рөлін Ха Чжи Вон сомдады. Дереккөздер